Μέμμο ντι Φιλιππούτσιο

Ο Μέμμο ντι Φιλιππούτσιο (ιταλικά: Memmo di Filippuccio), ο οποίος δραστηριοποιήθηκε κατά την περίοδο 1301-1345, ήταν Ιταλός ζωγράφος από τη Σιένα.

Βίος
Η ακριβής χρονολογία γέννησής του δεν είναι εξακριβωμένη.  Καταγράφεται για πρώτη φορά στα αρχεία της Σιένα όταν, το 1288, του επιβλήθηκε πρόστιμο, μαζί με τον αδελφό του Μίνο, ο οποίος ήταν επίσης ζωγράφος, όπως ζωγράφοι έγιναν και τα παιδιά του, μεταξύ των οποίων και ο Λίππο Μέμμι, κουνιάδος και συνεργάτης του σημαντικού, επίσης ζωγράφου, Σιμόνε Μαρτίνι.

Ο Μέμμο καταγράφεται στα δημοτικά αρχεία ως ζωγράφος ορισμένων έργων που έγιναν στο Δημαρχείο του Σαν Τζιμινιάνο το 1303.Rosella Vantaggi, San Gimignano, Town of Fine Towers, Plurigraf (1979) Οι διακοσμητικές τοιχογραφίες βρίσκονται στη δημαρχιακή αίθουσα και παριστάνουν σκηνές της καθημερινής ζωής. Οι πλέον γνωστές από αυτές είναι οι δύο σκηνές της έγγαμης ευδαιμονίας: Στην πρώτη σκηνή, οι δύο σύζυγοι παίρνουν μαζί το μπάνιο τους σε μια μεγάλη μπανιέρα, περιβαλλόμενοι από ριγωτό παραπέτασμα και υπό την παρακολούθηση μιας καμαριέρας, ενώ η δεύτερη σκηνή απεικονίζει την κρεβατοκάμαρα, με την καμαριέρα να ανασηκώνει τις κουρτίνες για να αποκαλύψει τη σύζυγο ξαπλωμένη ενώ ο σύζυγος ανασηκώνει τα σκεπάσματα του κρεβατιού για να ξαπλώσει πλάι της.Anne Mueller von der Hagen, Ruth Strasser, Art and Architecture of Tuscany, Kőnemann, 2001, ISBN 3 8290 2652 8 Οι τοιχογραφίες αυτές "είναι τα πλέον συχνά αναπαραγόμενα ντοκουμέντα που χρησιμοποιούνται για την αποτύπωση της καθημερινής ζωής των αρχών του 14ου αιώνα".UNESCO, Historic Centre of San Gimignano, (accessed 06-09-2012) Στον Μέμμο δόθηκε ένα σπίτι και ένα εργαστήριο στο Σαν Τζιμινιάνο.

Ο Μέμμο είχε δύο γιους, και οι δύο ζωγράφοι: Τον Λίππο Μέμμι και τον Φεντερίκο Μέμμι. Γαμπρός του ήταν ο Σιμόνε Μαρτίνι, ένας από τους πλέον σημαντικούς και με ισχυρή επίδραση ζωγράφους της Σχολής της Σιένα. Το 1317 ο Λίππο Μέμμι έλαβε μια παραγγελία για να ζωγραφίσει μια μεγάλη Maestà στην κεντρική αίθουσα του Δημαρχείου. Πιστεύεται ότι ο Μέμμο βοήθησε τον γιο του στην εκτέλεση αυτής της εργασίας. Είναι, επίσης, πιθανόν να συνεργάστηκε με τον Λίππο Μέμμι στην εκτέλεση της σειράς τοιχογραφιών με θέματα της Καινής Διαθήκης στην εκκλησία "Collegiata di Santa Maria Assunta" του Σαν Τζιμινιάνο, που ολοκληρώθηκε το 1345. Το έργο αυτό επί μακρόν αποδιδόταν στον αποκαλούμενο ανώνυμο "Barna of Siena" αλλά σήμερα είναι γενικά παραδεκτό ότι πρόκειται για δουλειά του Λίππο Μέμμι και του εργαστηρίου του..Gordon Moran, Silencing Scientists and Scholars in Other Fields, Ablex Publishing Corporation, (1998) ISBN 1 56750 343 8.''  pp.79-81  


Δείτε επίσης
Ντούτσιο ντι Μπουονινσένια
Τσιμαμπούε
Τζιότο

Παραπομπές


Κατηγορία:Ιταλοί ζωγράφοι του 14ου αιώνα